काठमाडौं । गुन्डा नाइके अभिषेक गिरीलाई सम्पत्ति शुद्धिकरण मुद्दामा विशेष अदालतले सफाइ दिएको छ । मंगलबार अदालतका न्यायधिश बाबुराम रेग्नी, चण्डीराज ढकाल र नायणप्रसाद पोखरेलको संयुक्त इजलासले गिरीलाई सफाइ दिएको हो । यसअघि सम्पत्ति शुद्धिकरण अनुसन्धान विभागले ५ जेठ २०७० मा गिरीसहित अन्य ५ जना गुन्डा नाइकेविरुद्ध सम्पद्धि शुद्धिकरणको मुद्दा दायर गरेको थियो । त्यसमध्ये गुन्डा नाइकेहरु डन दीपक मनाङे उर्फ राजीव गुरुङ, पर्शुराम बस्नेत, चक्रे मिलन लगायतले यसअघि नै सफाइ पाइसकेका छन् ।
